

 LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2020.gada 22.oktobrī **Nr.545**

 (prot.Nr.41, 33.§)

**Par zemes gabala, kadastra apzīmējums 0500 001 0205, izņemšanu no līdzvērtīgas zemes kompensācijas fonda un piekritību Daugavpils pilsētas pašvaldībai**

Pamatojoties uz likuma “Par pašvaldībām” 21.panta pirmās daļas 27. punktu, 15.panta pirmās daļas 6.punktu, Ministru kabineta 19.05.2008. noteikumu Nr.352 “Līdzvērtīgas zemes kompensācijas fonda izveidošanas kārtība, kā arī kārtība, kādā aprēķina bijušā zemes īpašuma vērtību, kāda tā bija 1940.gada 21.jūlijā, un kārtība, kādā tiek piešķirta līdzvērtīga zeme bijušajiem zemes īpašniekiem vai viņu mantiniekiem” 11.2.2.punktu, Daugavpils pilsētas domes 2020.gada 24.marta saistošajiem noteikumiem Nr.12 “Daugavpils pilsētas teritorijas plānojuma izmantošanas un apbūves saistošie noteikumi un grafiskā daļa”, Daugavpils pilsētas pašvaldības iestādes “Sporta pārvalde” 23.09.2020. vēstuli Nr.1.13/487 (reģ. Domē 23.09.2020. ar Nr.1845/1.2.-6), ņemot vērā Daugavpils pilsētas domes Īpašuma komitejas 2020.gada 15.oktobra sēdes atzinumu, atklāti balsojot: PAR – 14 (A.Broks, J.Dukšinskis, R.Eigims, A.Elksniņš, A.Gržibovskis, L.Jankovska, R.Joksts, I.Kokina, V.Kononovs, N.Kožanova, M.Lavrenovs, J.Lāčplēsis, I.Prelatovs, H.Soldatjonoka), PRET – nav, ATTURAS – nav, **Daugavpils pilsētas dome nolemj:**

1. Daugavpils pilsētas domes 2008.gada 28.augusta lēmuma Nr.757 „Par līdzvērtīgas zemes kompensācijas fondu” pielikumā “Līdzvērtīgas zemes kompensācijas fonds Daugavpils pilsētas pašvaldībā” svītrot 1.punktu.
2. Atzīt par Daugavpils pilsētas pašvaldībai piekrītošo zemes gabalu, kadastra apzīmējums 0500 001 0205, Stadiona ielas rajonā, Daugavpilī, 1384 m2 platībā (veicot zemes gabala kadastrālo uzmērīšanu, zemes gabala platība var tikt precizēta), kas atrodas Daugavpils pilsētas administratīvajā teritorijā un saskaņā ar Daugavpils pilsētas domes 2020.gada 24.marta saistošajiem noteikumiem Nr.12 “Daugavpils pilsētas teritorijas plānojuma izmantošanas un apbūves saistošie noteikumi un grafiskā daļa” paredzēts pašvaldības autonomās funkcijas – nodrošināt veselības aprūpes pieejamību, kā arī veicināt iedzīvotāju veselīgu dzīvesveidu un sportu, izpildei.
3. Uzdot Daugavpils pilsētas domes Īpašuma pārvaldīšanas departamentam:
	1. informēt Valsts zemes dienesta Latgales reģionālo nodaļu par zemes gabala, kadastra apzīmējums 0500 001 0205, piekritību Daugavpils pilsētas pašvaldībai.
	2. veikt nepieciešamās darbības zemes gabala ar kadastra apzīmējumu 0500 001 0205 ierakstīšanai Daugavpils tiesā (Zemesgrāmatā) uz Daugavpils pilsētas pašvaldības vārda (nodokļu maksātāja Nr.90000077325).

Domes priekšsēdētājs *(personiskais paraksts)* I.Prelatovs